***Helgardert?*** (orig: *Fail-Safe*) er en amerikansk politisk thriller- og dramafilm fra 1964 regissert av Sidney Lumet. Filmen er satt til den kalde krigen. Ved en feiltakelse sender det amerikanske forsvaret flere bombefly med atomvåpen mot Sovjetunionen. Katastrofen er et faktum og myndighetene må fatte et svært sjokkerende avgjørelse. Hovedrollene spilles av Dan O'Herlihy, Henry Fonda og Walter Matthau. Filmen er basert på Eugene Burdick og Harvey Wheelers roman med samme tittel fra 1962.

Handling
--------

En teknisk feil ved Pentagons strategiske kontrollsystem fører til at en B-58-skvadron blir beordret til å sette kursen mot Moskva for å angripe byen med atomvåpen. Før myndighetene rekker å tilbakekalle ordren har skvadronen rukket å passere sitt «fail-safe»-område; noe som innebærer at ordren er ugjenkallelig. Mannskapet er i denne fasen trenet til å ignorere alle kontraordre på grunn av faren for at de kan komme fra Sovjet og ikke de amerikanske myndighetene. Til tross for mye bestrebelser fra både amerikanske og sovjetiske myndigheter klarer ett av bombeflyene å angripe Moskva slik at byen utslettes. Krisen mellom de to supermaktene er total og i desperasjon beslutter den amerikanske presidenten å gjøre noe som sjokkerer alle. Han beordret at USAs største by, New York, skal utslettes med atomvåpen i håp om å forhindre at Sovjetunionen slår tilbake og dermed utløser en global atomkrig.

Om filmen
---------

*Fail-Safe* har flere likhetstrekk med samtidige filmer som *Dr. Strangelove*, og til en viss grad *The Bedford Incident* (1965).

En TV-versjon kom i 2000, med blant annet med Richard Dreyfuss og George Clooney i noen av de ledende rollene. 

### Anmelderne og publikum

*Fail-Safe* ble godt mottatt av filmanmelderne, noe som gjenspeiles i at den har oppnådd hele 95 % på Rotten Tomatoes.

Publikum i USA sviktet filmen. Mange mener at det var på grunn av at den satiriske *Dr. Strangelove* ble lansert like før. Mange klarte dermed ikke å ta den seriøst.

I rollene
---------

* Henry Fonda – the President
* Dan O'Herlihy – Brig. Gen. Warren A. Black ("Blackie")
* Walter Matthau – Prof. Groeteschele
* Frank Overton – Gen. Bogan
* Ed Binns – Col. Jack Grady
* Fritz Weaver – Col. Cascio
* Larry Hagman – Buck, Presidents oversetter
* William Hansen – Defense Secretary Swenson
* Russell Hardie – Gen. Stark
* Russell Collins – Gordon Knapp
* Sorrell Booke – Congressman Raskob
* Nancy Berg – Ilsa Woolfe
* Dom DeLuise – Sgt. Collins
* Frieda Altman – Mrs. Jennie Johnson
* Hildy Parks – Betty Black
* Janet Ward – Helen Grady
* Louise Larabee – Mrs. Cascio
* Dana Elcar – Mr Foster

Referanser
----------

1. ↑  «Fail-Safe». *Rotten Tomatoes*. Besøkt 28. mai 2019.
2. ↑  «Fail-Safe». *IMDb*. Besøkt 10. mars 2009. «*When Fail-Safe (1964) was released, it garnered excellent reviews, but audiences found it unintentionally funny because of "Strangelove", and stayed away*»

Eksterne lenker
---------------

* (en) *Helgardert?* på Internet Movie Database Rediger på Wikidata

* (no) *Helgardert?* hos Filmfront Rediger på Wikidata

* (sv) *Helgardert?* i Svensk Filmdatabas Rediger på Wikidata

* (da) *Helgardert?* i Danmark Nationale Filminstitut Rediger på Wikidata

* (en) *Helgardert?* på AllMovie Rediger på Wikidata

* (fr) *Helgardert?* på Allociné Rediger på Wikidata

* (nl) *Helgardert?* på MovieMeter Rediger på Wikidata

* (en) *Helgardert?* på Turner Classic Movies Rediger på Wikidata

* (en) *Helgardert?* på American Film Institute Rediger på Wikidata

* (en) *Helgardert?* på Rotten Tomatoes Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica
 |